臘月村田樂府十首 口數粥行
作者：范成大
朝代：宋

paragraphs: 家家臘月二十五，淅米如珠和豆煮。
大杓轑鐺分口數，疫鬼聞香走無處。
鎪薑屑桂澆蔗糖，滑甘無比勝黄粱。
全家團欒罷晚飯，在遠行人亦留分。
褓中孩子强教嘗，餘波徧沾獲與臧。
新元叶氣調玉燭，天行已過來萬福。
物無疵癘年穀熟，長向臘殘分豆粥。